
Program putovanja r2026j br. 6 od 21.09.2026.
	RIM AUTOBUSOM
Novi Pazar – Rim – Novi Pazar
6 dana / 3 noćenja sa doručkom
10.11–15.11.2026. | Novembarski praznici



Organizator putovanja: PTTU ECCO d.o.o., 28. novembra 54, Novi Pazar | PIB: 100769049 | MB: 17284444 | Licenca OTP 243/2021, kategorija A
PROGRAM PUTOVANJA
1. DAN – 10.11. | NOVI PAZAR – RIM
Okupljanje grupe u 13:30 časova. Polazak autobusa iz Novog Pazara u 14:00 časova sa parkinga kod Elektrorasa. Vožnja Ibarskom magistralom prema Beogradu i Šidu, zatim kroz Hrvatsku i Sloveniju prema Italiji. Noćna vožnja uz usputna zadržavanja radi odmora i graničnih formalnosti.
2. DAN – 11.11. | RIM – PEŠAČKO RAZGLEDANJE
Dolazak u Rim u podnevnim časovima. Smeštaj u hotel B&B Roma Fiumicino Aeroporto Fiera 3*. U neposrednoj blizini hotela nalazi se trgovački kompleks sa prodavnicama, hipermarketom, restoranima i bioskopom. Slobodno vreme ili mogućnost fakultativne pešačke ture: crkva San Pietro in Vincoli (Mikelanđelov Mojsije), Trg Venecija, Trajanov forum, Palata Venecija, Fontana di Trevi i Španski trg. Po završetku razgledanja slobodno vreme za individualne aktivnosti. Povratak u hotel. Noćenje. Ukoliko zbog kasnijeg dolaska tura ne bude realizovana, organizator je može pomeriti na poslednji dan boravka.
3. DAN – 12.11. | RIM – TIVOLI – RIM NOĆU
Doručak. Slobodno vreme ili fakultativni odlazak u Tivoli i poseta kompleksu Villa d’Este, poznatom po renesansnoj palati, vrtovima i velikom broju monumentalnih fontana. Nakon obilaska povratak u hotel i slobodno vreme. U večernjim satima mogućnost fakultativnog izleta „Rim noću“ i šetnje kroz Trastevere, jednu od najživopisnijih rimskih četvrti, poznatu po trgovima, restoranima, barovima i tradicionalnoj atmosferi. Povratak u hotel. Noćenje.
4. DAN – 13.11. | RIM – KOLOSEUM I FORUM / ANTIČKI RIM
Doručak. Slobodno vreme ili fakultativni obilazak Koloseuma, Palatina i Rimskog foruma sa lokalnim vodičem, u zavisnosti od raspoloživosti ulaznica. Obavezna prijava u agenciji prilikom rezervacije. Ukoliko ulazak u Koloseum nije moguć, alternativno se organizuje izlet „Antički Rim“: obilazak spoljašnjosti Koloseuma, Rimskih foruma i Kapitola uz pratnju lokalnog vodiča. Po završetku obilaska slobodno vreme za individualne aktivnosti. Noćenje.
5. DAN – 14.11. | RIM – VATIKAN – POLAZAK
Doručak. Napuštanje hotela. Slobodno vreme ili fakultativna poseta Vatikanskim muzejima i Sikstinskoj kapeli, u zavisnosti od raspoloživosti ulaznica. Obilazak obuhvata najznačajnije delove muzejskih zbirki, uključujući antičke skulpture, galeriju tapiserija, galeriju geografskih mapa, Rafaelove sobe i Sikstinsku kapelu. Obavezna prijava u agenciji prilikom rezervacije. Obilazak se završava na Trgu Svetog Petra. Ukoliko pešačka tura iz drugog dana nije realizovana, može biti organizovana tokom ovog dana. U večernjim časovima polazak za Novi Pazar. Noćna vožnja kroz Sloveniju i Hrvatsku.
6. DAN – 15.11. | SRBIJA – NOVI PAZAR
Nastavak putovanja prema Novom Pazaru. Dolazak u popodnevnim časovima. Kraj programa.
CENA ARANŽMANA
289 € po osobi, u dinarskoj protivvrednosti po srednjem kursu na dan plaćanja, na bazi minimum 70 prijavljenih putnika.
NAČIN I DINAMIKA PLAĆANJA
• 100 € prilikom rezervacije;
• ostatak iznosa najkasnije 10 dana pre polaska;
• plaćanje se vrši u dinarskoj protivvrednosti po srednjem kursu na dan uplate;
• uslovi za sindikate i organizovane grupe posebno se ugovaraju.
ARANŽMAN OBUHVATA
• prevoz turističkim autobusom visoke turističke klase na relacijama navedenim u programu (klima-uređaj, TV i audio-oprema);
• 3 noćenja sa doručkom u hotelu B&B Roma Fiumicino Aeroporto Fiera 3*, u 1/2 i 1/2+1 sobama;
• usluge licenciranog pratioca grupe;
• troškove organizacije i vođenja aranžmana.

ARANŽMAN NE OBUHVATA
· Međunarodno putno-zdravstveno osiguranje – 1.034,00 dinara za putnike uzrasta od 19 do 70 godina, dok za putnike starije od 70 godina cena iznosi 1.532,00 dinara.
· [bookmark: _GoBack]• ulaznice i fakultativne izlete;
· obaveznu gradsku komunalnu taksu za Rim i okolinu – 4,90 € po osobi po noćenju, koja se plaća na recepciji hotela;
· individualne troškove putnika i sadržaje koji nisu navedeni kao uključeni u cenu.
POPUSTI I DOPLATE
• deca od 2 do 12 godina ostvaruju 10% popusta u pratnji dve punoplatežne osobe (imaju sedište u autobusu i ležaj u hotelu);
• doplata za jednokrevetnu (1/1) sobu iznosi 40% od cene aranžmana.
FAKULTATIVNI IZLETI
• Pešačko razgledanje Rima – 25 € odrasli / 10 € deca;
• Koloseum i Forum, sa ulaznicom i lokalnim vodičem na srpskom jeziku – 50 € odrasli / 25 € deca, ukoliko bude moguće rezervisati ulaznice;
• Antički Rim – 25 € odrasli / 15 € deca;
• Vatikan, sa ulaznicom i lokalnim vodičem na srpskom jeziku – 70 € odrasli / 35 € deca, ukoliko bude moguće rezervisati ulaznice;
• Tivoli, sa ulaznicom – 40 € odrasli / 30 € deca;
• Rim noću – 20 € odrasli / 10 € deca.
Cene fakultativnih izleta podložne su promenama. Minimum za realizaciju pojedinačnog fakultativnog izleta je 20 putnika. Fakultativni izleti nisu obavezni deo programa i realizuju se u zavisnosti od broja prijavljenih putnika, raspoloživosti ulaznica, lokaliteta i objektivnih okolnosti. Redosled izleta može biti promenjen.
INFORMACIJE O SMEŠTAJU
• Hotel: B&B HOTEL Roma Fiumicino Aeroporto Fiera 1 i/ili 2, hoteli se nalaze jedan naspram drugog u zoni Fiumicino.
• U smeštajne objekte se, po pravilu, ulazi od 15:00 časova, a sobe se poslednjeg dana napuštaju u skladu sa pravilima hotela.
• Kategorija hotela navedena je prema zvaničnoj kategorizaciji zemlje destinacije. Raspored po sobama zavisi od recepcije i potvrđene rezervacije.
• U slučaju opravdanih razloga može doći do zamene ugovorenog hotela hotelom iste ili slične kategorije, uz blagovremeno obaveštenje putnika.
POSEBNE OBAVEZE PUTNIKA
Putnik je dužan da poseduje važeću putnu ispravu i svu dokumentaciju potrebnu za prelazak državnih granica i ulazak u zemlje predviđene programom. Putnici koji nisu državljani Republike Srbije dužni su da se blagovremeno informišu o viznom režimu Italije i zemalja tranzita. Maloletni putnici moraju posedovati dokumentaciju propisanu za prelazak državne granice. Organizator putovanja ne procenjuje valjanost putnih i drugih isprava i ne snosi odgovornost ukoliko pogranične vlasti putniku onemoguće ulazak ili tranzit.
NAPOMENE VEZANE ZA PREVOZ I PROGRAM
• Pauze radi odmora predviđene su približno na svaka 3 do 4 sata vožnje, u zavisnosti od uslova na putu i raspoloživosti stajališta.
• Raspored sedenja u autobusu određuje organizator u zavisnosti od kapaciteta i tipa prevoznog sredstva.
• Zbog poštovanja satnica nije predviđeno zadržavanje autobusa na graničnim prelazima radi regulisanja TAX FREE povraćaja.
• Granični prelaz ili zemlja tranzita mogu biti promenjeni ukoliko to nalažu bezbednosne, saobraćajne ili druge objektivne okolnosti.
• Organizator ne može uticati na kašnjenja nastala zbog zadržavanja na granicama, gužvi u saobraćaju ili drugih nepredviđenih okolnosti.
• Putnici su dužni da 48 sati pre putovanja kontaktiraju agenciju radi potvrde mesta i vremena polaska.
MINIMALNI BROJ PUTNIKA I OTKAZ PUTOVANJA
Program je rađen na bazi minimum 70 prijavljenih putnika. U slučaju nedovoljnog broja prijavljenih putnika, organizator zadržava pravo otkaza putovanja najkasnije 5 dana pre početka putovanja. Organizator zadržava pravo izmene redosleda pojedinih sadržaja programa usled objektivnih okolnosti.

USLOVI PROMENE CENE
Organizator putovanja može zahtevati povećanje ugovorene cene samo u slučajevima predviđenim važećim propisima i Opštim uslovima putovanja, uključujući promene kursa, cene goriva, putarina, parkinga, tunela, vinjeta i drugih troškova koji neposredno utiču na cenu putovanja.

POTVRDA O GARANCIJI PUTOVANJA
U skladu sa odredbama Zakona o turizmu, Organizator ima depozit u visini od 2.000 eura i bankarsku garanciju putovanja za kategoriju licence A, u visini limita pokrića od 50.000,00 eura, kojom se za slučaj insolventnosti Organizatora putovanja obezbeđuju troškovi nužnog smeštaja, ishrane i povratka Putnika sa putovanja, kao i potraživanja uplaćenih sredstava Putnika po osnovu Ugovora o turističkom putovanju, u skladu sa Opštim uslovima i Programom putovanja.
Garancija po Ugovoru o bankarskoj garanciji od 25.11.2021, broj 52-805-0160510.8, sa važnošću od 25.12.2025. do 25.12.2026. godine, zaključena je sa HalkBank Beograd, ulica Milutina Milankovića 9e, i primaocem Bankarske garancije Nacionalnom asocijacijom turističkih agencija PU „YUTA“, Beograd, Kondina br. 14. Garancija putovanja aktivira se kod YUTA, telefon 011/3228-686, pisanim putem na adresu YUTA, Beograd, Kondina br. 14, ili putem e-mail adrese garancijaputovanja@yuta.rs.
INFORMACIJE I REZERVACIJE
PTTU ECCO d.o.o., Novi Pazar | 28. novembra 54, Novi Pazar | Licenca OTP 243/2021, kategorija A | PIB: 100769049 | MB: 17284444 | Telefon: 020/311-575, 020/334-850 | Web: www.ecco.rs | E-mail: eccodoo@gmail.com
Uz ovaj program važe Opšti uslovi putovanja i otkaza Turističke agencije ECCO d.o.o. – YUTA Standard.

Preduzece za turizam,
trgovinu i usluge d.o.o.

Sa nama daljine ne vaze!





